SL Uradni list Evropske unije L 348/38

SKLEP EVROPSKE CENTRALNE BANKE

z dne 10. novembra 2006

o letnih računovodskih izkazih Evropske centralne banke

(ECB/2006/17)

(2006/888/ES)

SVET EVROPSKE CENTRALNE BANKE JE –

ob upoštevanju Statuta Evropskega sistema centralnih bank in Evropske centralne banke in zlasti člena 26.2 Statuta,

ob upoštevanju naslednjega:

(1) Sklep ECB/2002/11 z dne 5. decembra 2002 o letnih računovodskih izkazih Evropske centralne banke (1) (ECB) zahteva večje spremembe. Od 1. januarja 2007 bo Evropski sistem centralnih bank (ESCB) začel uporabljati pristop evidentiranja poslovnih dogodkov na datum sklenitve posla, kakor je opredeljen v Smernici ECB/2006/16 z dne 10. novembra 2006 o pravnem okviru za računovodstvo in finančno poročanje v Evropskem sistemu centralnih bank (2), za evidentiranje deviznih transakcij, finančnih instrumentov, denominiranih v tuji valuti, in pripadajočih časovnih razmejitev. Zaradi jasnosti je zaželeno, da se sklep preoblikuje v enotno besedilo.

(2) Sklepi ECB/2002/11, ECB/2005/12 in ECB/2006/3, ki jih nadomesti ta sklep, se razveljavijo –

SKLENIL:

POGLAVJE I

SPLOŠNE DOLOČBE

Člen 1

Opredelitve

1. Za namene tega sklepa imata „Eurosistem“ in „nacionalne centralne banke“ (NCB) enak pomen kot v členu 1 Smernice ECB/2006/16.

2. Drugi tehnični pojmi, ki se uporabljajo v tem sklepu, imajo enak pomen kot v Prilogi II k Smernici ECB/2006/16.

Člen 2

Področje uporabe

Pravila, ki jih postavlja ta sklep, se uporabljajo za letne računovodske izkaze ECB, ki zajemajo bilanco stanja, postavke, evidentirane v poslovnih knjigah zabilančnih računov ECB, izkaz poslovnega izida in pojasnila k letnim računovodskim izkazom ECB.

Člen 3

Temeljne računovodske predpostavke

Temeljne računovodske predpostavke, opredeljene v členu 3 Smernice ECB/2006/16, se uporabljajo tudi za potrebe tega sklepa.

Člen 4

Priznavanje sredstev in obveznosti

Finančna ali druga sredstva/obveznosti se priznajo v bilanci stanja ECB samo v skladu s členom 4 Smernice ECB/2006/16.

Člen 5

Pristop evidentiranja poslovnih dogodkov na datum sklenitve posla in pristop evidentiranja poslovnih dogodkov na datum plačila/poravnave

Za ta sklep se uporablja člen 5 Smernice ECB/2006/16.

POGLAVJE II

SESTAVA IN PRAVILA VREDNOTENJA BILANCE STANJA

Člen 6

Sestava bilance stanja

Sestava bilance stanja temelji na strukturi, ki je določena v Prilogi I.

Člen 7

Rezervacije za tveganja deviznega tečaja, obrestne mere in cene zlata

Svet ECB lahko ob upoštevanju narave dejavnosti ECB oblikuje v bilanci stanja ECB rezervacije za tveganja deviznega tečaja, obrestne mere in cene zlata. Svet ECB odloči o velikosti in uporabi rezervacij na podlagi obrazložene ocene izpostavljenosti ECB tem tveganjem.

Člen 8

Pravila vrednotenja bilance stanja

1. Za vrednotenje bilance stanja se uporabljajo tekoči tržni tečaji in cene, razen če je v Prilogi I določeno drugače.

2. Prevrednotenje zlata, instrumentov v tuji valuti, vrednostnih papirjev in finančnih instrumentov, tako bilančnih kot zabilančnih, se izvede ob koncu leta po srednjih tržnih tečajih in cenah.

3. Pri zlatu se razlike zaradi spremembe cene in razlike zaradi spremembe tečaja ne obravnavajo različno, temveč se evidentira ena sama razlika zaradi prevrednotenja zlata, ki temelji na ceni določene enote teže zlata v eurih, pridobljeni na osnovi tečaja EUR/USD na datum prevrednotenja. Prevrednotenje se izvaja po posameznih valutah za tujo valuto, za bilančne in zabilančne transakcije, in po posameznih kodah, tj. enaka številka/tip ISIN, za vrednostne papirje, razen za vrednostne papirje, vključene v postavko „Druga finančna sredstva“, ki se obravnavajo kot ločeno imetje.

Člen 9

Povratne transakcije

Povratne transakcije se evidentirajo v skladu s členom 8 Smernice ECB/2006/16.

Člen 10

Tržni lastniški instrumenti

Tržni lastniški instrumenti se evidentirajo v skladu s členom 9 Smernice ECB/2006/16. Za ECB se uporabljajo vse točke člena 9(3).

POGLAVJE III

PRIZNAVANJE PRIHODKOV

Člen 11

Priznavanje prihodkov

1. Za priznavanje prihodkov se uporablja člen 11(1), (2), (3), (5) in (7) Smernice ECB/2006/16.

2. Imetje na posebnih računih vrednotenja, ki izhaja iz prispevkov v skladu s členom 49.2 Statuta v zvezi s centralnimi bankami držav članic, za katere je bilo odstopanje razveljavljeno, se uporabi za pokritje nerealiziranih izgub, kadar presegajo predhodne prihodke vrednotenja, evidentirane na ustreznem standardnem računu vrednotenja, kakor je določeno v členu 11(1)(c) Smernice ECB/2006/16, pred pokritjem takih izgub v skladu s členom 33.2 Statuta. Imetje na posebnih računih vrednotenja za zlato, za devize in za vrednostne papirje se ob zmanjšanju imetja ustreznih sredstev sorazmerno zmanjša.

Člen 12

Stroški transakcij

Za ta sklep se uporablja člen 12 Smernice ECB/2006/16.

POGLAVJE IV

RAČUNOVODSKA PRAVILA ZA ZABILANČNE INSTRUMENTE

Člen 13

Splošna pravila

Za ta sklep se uporablja člen 13 Smernice ECB/2006/16.

Člen 14

Terminske transakcije v tuji valuti

Terminske transakcije v tuji valuti se evidentirajo v skladu s členom 14 Smernice ECB/2006/16.

Člen 15

Valutne zamenjave

Valutne zamenjave se evidentirajo v skladu s členom 15 Smernice ECB/2006/16.

Člen 16

Standardizirane terminske pogodbe o obrestni meri

Standardizirane terminske pogodbe o obrestni meri se evidentirajo v skladu s členom 16 Smernice ECB/2006/16.

Člen 17

Obrestne zamenjave

Obrestne zamenjave se evidentirajo v skladu s členom 17 Smernice ECB/2006/16. Nerealizirane izgube, prenesene v izkaz poslovnega izida ob koncu leta, se amortizirajo v naslednjih letih po linearni metodi.

Člen 18

Nestandardizirane terminske pogodbe o obrestni meri

Nestandardizirane terminske pogodbe o obrestni meri se evidentirajo v skladu s členom 18 Smernice ECB/2006/16.

Člen 19

Terminske transakcije z vrednostnimi papirji

Terminske transakcije z vrednostnimi papirji se evidentirajo v skladu z metodo A v členu 19(1) Smernice ECB/2006/16.

Člen 20

Opcije

Opcije se evidentirajo v skladu s členom 20 Smernice ECB/2006/16.

POGLAVJE V

LETNA OBJAVLJENA BILANCA STANJA IN IZKAZ POSLOVNEGA IZIDA

Člen 21

Oblike

1. Oblika za letno objavljeno bilanco stanja ECB sledi obliki v Prilogi II.

2. Oblika za izkaz poslovnega izida ECB ustreza Prilogi III.

POGLAVJE VI

KONČNE DOLOČBE

Člen 22

Razvoj, uporaba in razlaga pravil

1. Odbor ESCB za računovodstvo in denarne prihodke (AMICO) prek Izvršilnega odbora poroča Svetu ECB o razvoju, uporabi in izvajanju računovodskih pravil in pravil finančnega poročanja ESCB.

2. Pri razlagi tega sklepa se upoštevajo pripravljalno delo, računovodska načela, harmonizirana s pravom Skupnosti, in splošno priznani mednarodni računovodski standardi.

3. Če v tem sklepu določena računovodska obravnava ni opredeljena in če Svet ECB ne sprejme odločitve o nasprotnem, ECB upošteva načela vrednotenja v skladu z Mednarodnimi računovodskimi standardi, kot jih sprejme Evropska unija, ki so upoštevni za dejavnosti in računovodske izkaze ECB.

Člen 23

Razveljavitev

Sklepi ECB/2002/11, ECB/2005/12 in ECB/2006/3 se s tem sklepom razveljavijo. Sklicevanja na razveljavljene sklepe se razlagajo kot sklicevanja na ta sklep in se berejo v skladu s korelacijsko tabelo v Prilogi IV.

Člen 24

Končna določba

Ta sklep začne veljati 1. januarja 2007.

V Frankfurtu na Majni, 10. novembra 2006 Predsednik ECB Jean-Claude TRICHET

(1) UL L 58, 3.3.2003, str. 1. Sklep, kakor je bil zadnjič spremenjen s Sklepom ECB/2006/3 (UL L 89, 28.3.2006, str. 56).

(2) Še ni objavljena.

PRILOGA I SESTAVA IN PRAVILA VREDNOTENJA BILANCE STANJA Opomba: oštevilčenje se nanaša na obliko bilance stanja v Prilogi II. SREDSTVA Bilančne postavke Kategorizacija vsebine bilančnih postavk Načelo vrednotenja 1 Zlato in terjatve v zlatu Fizično zlato (tj. palice, kovanci, ploščice, zlato v kepah) na zalogi ali „v izdelavi“. Nefizično zlato, kot so saldi na zlatih računih na vpogled (nedodeljeni računi), vezani depoziti in terjatve do zlata, ki izhajajo iz naslednjih transakcij: višje ali nižje vrednotene transakcije in spremembe lokacije zlata ali njegove čistosti, kadar je razlika med izdajo in dobavo več kot en delovni dan Tržna vrednost 2 Terjatve do rezidentov zunaj euroobmočja, denominirane v tuji valuti Terjatve v tuji valuti do nasprotnih strank zunaj euroobmočja, vključno z mednarodnimi in nadnacionalnimi institucijami in centralnimi bankami zunaj euroobmočja 2.1 Terjatve do IMF a) Pravice črpanja znotraj rezervne tranše (neto) Državna kvota minus saldi v eurih na razpolago IMF. Račun št. 2 IMF (račun za upravne stroške v eurih) se lahko vključi v to postavko ali v postavko „Obveznosti do rezidentov zunaj euroobmočja, denominirane v tuji valuti“ a) Pravice črpanja znotraj rezervne tranše (neto) Nominalna vrednost, preračunana po tržnem deviznem tečaju ob koncu leta b) Posebne pravice črpanja Imetje posebnih pravic črpanja (bruto) b) Posebne pravice črpanja Nominalna vrednost, preračunana po tržnem deviznem tečaju ob koncu leta c) Druge terjatve Splošni sporazumi o izposojanju (GAB), posojila iz posebnih dogovorov o izposojanju, depoziti v okviru Pomoči za zmanjševanje revščine in rast (PRGF) c) Druge terjatve Nominalna vrednost, preračunana po tržnem deviznem tečaju ob koncu leta 2.2 Stanja pri bankah in naložbe v vrednostne papirje, dana posojila in druga zunanja sredstva a) Stanja pri bankah zunaj euroobmočja Tekoči računi, vezani depoziti, kratkoročno vložena sredstva, povratne transakcije a) Stanja pri bankah zunaj euroobmočja Nominalna vrednost, preračunana po tržnem deviznem tečaju ob koncu leta b) Naložbe v vrednostne papirje, razen lastniških vrednostnih papirjev, udeležbe in drugi vrednostni papirji v postavki sredstev „Druga finančna sredstva“, zunaj euroobmočja Tržne menice in obveznice, blagajniški zapisi, brezkuponske obveznice, vrednostni papirji denarnega trga, ki jih vse izdajo rezidenti zunaj euroobmočja b) Tržni vrednostni papirji Tržna cena in tržni devizni tečaj ob koncu leta c) Dana posojila (depoziti) Posojila rezidentom zunaj euroobmočja in netržni vrednostni papirji, razen lastniških vrednostnih papirjev, udeležbe in drugi vrednostni papirji v postavki sredstev „Druga finančna sredstva“, ki jih izdajo rezidenti zunaj euroobmočja c) Dana posojila Depoziti po nominalni vrednosti, netržni vrednostni papirji po nabavni vrednosti; oboje preračunano po tržnem deviznem tečaju ob koncu leta d) Druga zunanja sredstva Bankovci in kovanci iz držav zunaj euroobmočja d) Druga zunanja sredstva Nominalna vrednost, preračunana po tržnem deviznem tečaju ob koncu leta 3 Terjatve do rezidentov euroobmočja, denominirane v tuji valuti a) Vrednostni papirji Tržne menice in obveznice, blagajniški zapisi, brezkuponske obveznice, vrednostni papirji denarnega trga, razen lastniških vrednostnih papirjev, udeležbe in drugi vrednostni papirji v postavki sredstev „Druga finančna sredstva“ a) Tržni vrednostni papirji Tržna cena in tržni devizni tečaj ob koncu leta b) Druge terjatve Netržni vrednostni papirji, razen lastniških vrednostnih papirjev, udeležbe in drugi vrednostni papirji v postavki sredstev „Druga finančna sredstva“, posojila, depoziti, povratne transakcije, druga posojila b) Druge terjatve Depoziti po nominalni vrednosti, netržni vrednostni papirji po nabavni vrednosti; oboje preračunano po tržnem deviznem tečaju ob koncu leta 4 Terjatve do rezidentov zunaj euroobmočja, denominirane v eurih 4.1 Stanja pri bankah, naložbe v vrednostne papirje in posojila a) Stanja pri bankah zunaj euroobmočja Tekoči računi, vezani depoziti, kratkoročno vložena sredstva, povratne transakcije v povezavi z upravljanjem vrednostnih papirjev, denominiranih v eurih a) Stanja pri bankah zunaj euroobmočja Nominalna vrednost b) Naložbe v vrednostne papirje, razen lastniških vrednostnih papirjev, udeležbe in drugi vrednostni papirji v postavki sredstev „Druga finančna sredstva“, zunaj euroobmočja Tržne menice in obveznice, blagajniški zapisi, brezkuponske obveznice, vrednostni papirji denarnega trga, ki jih vse izdajo rezidenti zunaj euroobmočja b) Tržni vrednostni papirji: Tržna cena ob koncu leta c) Posojila zunaj euroobmočja Posojila rezidentom zunaj euroobmočja in netržni vrednostni papirji, ki jih izdajo rezidenti zunaj euroobmočja c) Posojila zunaj euroobmočja Depoziti po nominalni vrednosti, netržni vrednostni papirji po nabavni vrednosti d) Vrednostni papirji, ki jih izdajo subjekti zunaj euroobmočja Vrednostni papirji, ki jih izdajo nadnacionalne ali mednarodne organizacije, npr. EIB, ne glede na njihovo geografsko lokacijo d) Vrednostni papirji, ki jih izdajo subjekti zunaj euroobmočja Tržna cena ob koncu leta 4.2 Terjatve ki izhajajo iz kredita v okviru ERM II Posojila v skladu s pogoji ERM II Nominalna vrednost 5 Posojila kreditnim institucijam euroobmočja, povezana z operacijami denarne politike, denominirana v eurih Postavke 5.1 do 5.5: transakcije v skladu z ustreznimi instrumenti denarne politike, opisane v Prilogi I k Smernici ECB/2000/7 z dne 31. avgusta 2000 o instrumentih monetarne politike in postopkih Eurosistema (1) 5.1 Operacije glavnega refinanciranja Redne povratne transakcije za povečevanje likvidnosti, organizirane tedensko in z običajno dospelostjo enega tedna Nominalna vrednost ali repo cena 5.2 Operacije dolgoročnejšega refinanciranja Redne povratne transakcije za povečevanje likvidnosti, organizirane mesečno in z običajno dospelostjo treh mesecev Nominalna vrednost ali repo cena 5.3 Povratne operacije finega uravnavanja Povratne transakcije, izvršene kot priložnostne transakcije za namene finega uravnavanja Nominalna vrednost ali repo cena 5.4 Povratne strukturne operacije Povratne transakcije, ki urejajo strukturni položaj Eurosistema do finančnega sektorja Nominalna vrednost ali repo cena 5.5 Ponudba mejnega posojanja Posojila čez noč po vnaprej določeni obrestni meri proti primernemu finančnemu premoženju (odprta ponudba) Nominalna vrednost ali repo cena 5.6 Krediti v povezavi s pozivi h kritju Dodatni krediti kreditnim institucijam, ki izhajajo iz zvišanih vrednosti osnovnih sredstev v zvezi z drugimi krediti tem kreditnim institucijam Nominalna vrednost ali stroški 6 Druge terjatve do kreditnih institucij euroobmočja, denominirane v eurih Tekoči računi, vezani depoziti, kratkoročno vložena sredstva, povratne transakcije v povezavi z upravljanjem portfeljev vrednostnih papirjev v postavki sredstev „Vrednostni papirji rezidentov euroobmočja, denominirani v eurih“, vključno s transakcijami, ki so posledica preoblikovanja nekdanjih rezerv v tuji valuti euroobmočja, in druge terjatve. Korespondenčni računi pri tujih kreditnih institucijah euroobmočja. Druge terjatve in operacije, ki niso povezane z operacijami denarne politike Eurosistema Nominalna vrednost ali stroški 7 Vrednostni papirji rezidentov euroobmočja, denominirani v eurih Tržni vrednostni papirji, razen lastniških vrednostnih papirjev, udeležbe in drugi vrednostni papirji v postavki sredstev „Druga finančna sredstva“: menice in obveznice, blagajniški zapisi, brezkuponske obveznice, vrednostni papirji denarnega trga v neposredni lasti, vključno z državnimi vrednostnimi papirji, ki izhajajo še iz časa pred EMU, denominirani v eurih; dolžniški certifikati ECB, nabavljeni za namene finega uravnavanja Tržna cena ob koncu leta 8 Javni dolg, denominiran v eurih Terjatve do države, ki izhajajo iz časa pred EMU (netržni vrednostni papirji, posojila) Depoziti/posojila po nominalni vrednosti, netržni vrednostni papirji po nabavni vrednosti 9 Terjatve znotraj Eurosistema 9.1 Terjatve v povezavi z zadolžnicami za kritje izdaje dolžniških certifikatov ECB Postavka je samo v bilanci stanja ECB Zadolžnice, ki jih izdajo NCB, zaradi pogodb o kritju v povezavi z dolžniškimi certifikati ECB Nominalna vrednost 9.2 Terjatve v povezavi z razdelitvijo eurobankovcev znotraj Eurosistema Terjatve v zvezi z izdajo bankovcev ECB v skladu s Sklepom ECB/2001/15 z dne 6. decembra 2001 o izdajanju eurobankovcev (2) Nominalna vrednost 9.3 Druge terjatve znotraj Eurosistema (neto) Neto pozicija naslednjih podpostavk: a) neto terjatve, ki izhajajo iz saldov računov iz sistema TARGET in korespondenčnih računov NCB, tj. neto izračun terjatev in obveznosti – glej tudi postavko obveznosti „Druge obveznosti znotraj Eurosistema (neto)“ a) Nominalna vrednost b) druge mogoče terjatve znotraj Eurosistema, vključno z začasno porazdelitvijo prihodka ECB od izdajanja bankovcev posameznim NCB b) Nominalna vrednost 10 Postavke v postopku poravnave Saldi (terjatve) poravnalnih računov, vključno s čeki v obtoku Nominalna vrednost 11 Druga sredstva 11.1 Kovanci euroobmočja Eurokovanci Nominalna vrednost 11.2 Opredmetena in neopredmetena osnovna sredstva Zemlja in zgradbe, pohištvo in oprema, vključno z računalniško opremo, programska oprema Stroški brez amortizacije Amortizacija je sistematska dodelitev odpisane vrednosti nekega sredstva glede na njegovo dobo koristnosti. Doba koristnosti je doba, za katero se pričakuje, da bo subjekt lahko uporabljal neko osnovno sredstvo. Doba koristnosti posameznih opredmetenih osnovnih sredstev se lahko preverja sistematično, če se pričakovanja razlikujejo od prejšnjih izračunov. Večja sredstva lahko zajemajo sestavne dele z različno dobo koristnosti. Dobo takih sestavnih delov je treba oceniti posamično. Pripis odhodkov: na podlagi limita (pod 10 000 EUR brez DDV: pripisa ni) 11.3 Druga finančna sredstva — Lastniški instrumenti, udeležbe v drugih naložbah in naložbe v hčerinske družbe — Vrednostni papirji, ki so v namenskem portfelju — Dolgoročne finančne naložbe — Povratne transakcije s kreditnimi institucijami v zvezi z upravljanjem portfeljev vrednostnih papirjev v tej postavki a) Tržni lastniški instrumenti Tržna vrednost b) Udeležbe v drugih naložbah in nelikvidni lastniški vrednostni papirji Stroški, ki se znižujejo c) Naložbe v hčerinske družbe ali pomembni deleži Čista vrednost sredstev d) Tržni vrednostni papirji Tržna vrednost e) Netržni vrednostni papirji Stroški f) Dolgoročne finančne naložbe Stroški, ki se znižujejo Premije/diskonti se amortizirajo. Za lastniške instrumente so natančna pravila določena v členu 10 tega sklepa. 11.4 Razlike zaradi prevrednotenja zabilančnih instrumentov Rezultati vrednotenja terminskih transakcij v tuji valuti, valutnih zamenjav, obrestnih zamenjav, nestandardiziranih terminskih pogodb o obrestni meri, terminskih transakcij z vrednostnimi papirji, promptnih transakcij v tuji valuti od datuma sklenitve posla do datuma poravnave Neto pozicija med terminskim in promptnim tečajem, po tržnem deviznem tečaju 11.5 Aktivne časovne razmejitve Prihodek, ki ne zapade v danem obdobju, ampak se ga pripiše v dano obdobje. Vnaprej plačani odhodki in plačane natečene obresti (3) Nominalna vrednost, menjava, preračunana po tržnem deviznem tečaju 11.6 Razno a) Predplačila, posojila, druge manjše postavke. Posojila na zaupanje. a) Nominalna vrednost/stroški b) Naložbe, povezane z depoziti v zlatu strank. b) Tržna vrednost c) Neto pokojninska sredstva c) Kot v členu 22(3) 12 Izguba tekočega leta Nominalna vrednost

OBVEZNOSTI Bilančne postavke Kategorizacija vsebine bilančnih postavk Načelo vrednotenja 1 Bankovci v obtoku Eurobankovci, ki jih izda ECB v skladu s Sklepom ECB/2001/15 Nominalna vrednost 2 Obveznosti do kreditnih institucij euroobmočja, povezane z operacijami denarne politike, denominirane v eurih Postavke 2.1, 2.2, 2.3 in 2.5: depoziti v eurih, kot je opisano v Prilogi I k Smernici ECB/2000/7 2.1 Tekoči računi (ki pokrivajo sistem obveznih rezerv) Računi v eurih kreditnih institucij, ki so na seznamu finančnih institucij, ki so obvezniki obveznih rezerv v skladu s Statutom. Ta postavka vsebuje predvsem račune, ki se uporabljajo za vzdrževanje obveznih rezerv Nominalna vrednost 2.2 Deponiranje presežne likvidnosti Deponiranje likvidnosti čez noč po vnaprej določeni obrestni meri (odprta ponudba) Nominalna vrednost 2.3 Vezani depoziti Zbiranje za zmanjšanje likvidnosti zaradi operacij finega uravnavanja Nominalna vrednost 2.4 Povratne operacije finega uravnavanja Transakcije, povezane z denarno politiko, z namenom umikanja likvidnosti Nominalna vrednost ali repo cena 2.5 Depoziti v povezavi s pozivi h kritju Depoziti kreditnih institucij, ki izhajajo iz znižanih vrednosti osnovnih sredstev v zvezi s krediti tem kreditnim institucijam Nominalna vrednost 3 Druge obveznosti do kreditnih institucij euroobmočja, denominirane v eurih Transakcije začasnega nakupa v povezavi z istočasnimi transakcijami povratne prodaje za upravljanje portfeljev vrednostnih papirjev pod postavko sredstev „Vrednostni papirji rezidentov euroobmočja, denominirani v eurih“. Druge operacije, ki niso povezane z operacijami denarne politike Eurosistema. Brez tekočih računov kreditnih institucij Nominalna vrednost ali repo cena 4 Izdani dolžniški certifikati ECB Postavka je samo v bilanci stanja ECB Dolžniški certifikati, kot je opisano v Prilogi I k Smernici ECB/2000/7. Diskontni vrednostni papir, izdan z namenom umikanja likvidnosti. Nominalna vrednost 5 Obveznosti do drugih rezidentov euroobmočja, denominirane v eurih 5.1 Širši sektor države Tekoči računi, vezani depoziti, depoziti, ki se odplačajo na zahtevo Nominalna vrednost 5.2 Druge obveznosti Tekoči računi osebja, podjetij in strank, vključno s finančnimi institucijami, ki so naštete kot izjeme od obveznosti do vzdrževanja obveznih rezerv – glej postavko obveznosti 2.1 itd.; vezani depoziti, depoziti, ki se odplačajo na zahtevo Nominalna vrednost 6 Obveznosti do rezidentov zunaj euroobmočja, denominirane v eurih Tekoči računi, vezani depoziti, depoziti, ki se odplačajo na zahtevo, vključno z računi za plačevanje in računi za upravljanje rezerv: drugih bank, centralnih bank, mednarodnih/nadnacionalnih institucij, vključno s Komisijo Evropskih skupnosti; tekoči računi drugih vlagateljev. Transakcije začasnega nakupa v povezavi z istočasnimi transakcijami povratne prodaje za upravljanje vrednostnih papirjev, denominiranih v eurih. Saldi računov v sistemu TARGET centralnih bank držav članic, ki niso sprejele eura Nominalna vrednost ali repo cena 7 Obveznosti do rezidentov euroobmočja, denominirane v tuji valuti Tekoči računi. Obveznosti iz povratnih transakcij; običajno naložbene transakcije, pri katerih se uporabljajo sredstva v tuji valuti ali zlato Nominalna vrednost, preračunana po tržnem deviznem tečaju ob koncu leta 8 Obveznosti do rezidentov zunaj euroobmočja, denominirane v tuji valuti 8.1 Depoziti, stanja in druge obveznosti Tekoči računi. Obveznosti iz povratnih transakcij; običajno naložbene transakcije, pri katerih se uporabljajo sredstva v tuji valuti ali zlato Nominalna vrednost, preračunana po tržnem deviznem tečaju ob koncu leta 8.2 Obveznosti, ki izhajajo iz kredita v skladu z ERM II Izposojanje v skladu s pogoji ERM II Nominalna vrednost, preračunana po tržnem deviznem tečaju ob koncu leta 9 Protipostavka posebnih pravic črpanja, ki jih dodeli IMF Postavka, denominirana s posebnimi pravicami črpanja, prikazuje višino posebnih pravic črpanja, ki so se prvotno dodelile ustrezni državi/NCB Nominalna vrednost, preračunana po tržnem deviznem tečaju ob koncu leta 10 Obveznosti znotraj Eurosistema 10.1 Obveznosti, ustrezne prenosu deviznih rezerv Postavka v bilanci stanja ECB, denominirana v eurih Nominalna vrednost 10.2 Druge obveznosti znotraj Eurosistema (neto) Neto pozicija naslednjih podpostavk: a) neto obveznosti, ki izhajajo iz saldov računov v sistemu TARGET in korespondenčnih računov NCB, tj. neto izračun terjatev in obveznosti – glej tudi postavko sredstev „Druge terjatve znotraj Eurosistema (neto)“ a) Nominalna vrednost b) druge mogoče obveznosti znotraj Eurosistema, vključno z začasno porazdelitvijo prihodka ECB iz eurobankovcev posameznim NCB b) Nominalna vrednost 11 Postavke v postopku poravnave Saldi (obveznosti) poravnalnih računov, vključno z obtokom transferjev na žiro računih Nominalna vrednost 12 Druge obveznosti 12.1 Razlike zaradi prevrednotenja zabilančnih instrumentov Rezultati vrednotenja terminskih transakcij v tuji valuti, valutnih zamenjav, obrestnih zamenjav, nestandardiziranih terminskih pogodb o obrestni meri, terminskih transakcij z vrednostnimi papirji, promptnih transakcij v tuji valuti od datuma sklenitve posla do datuma poravnave Neto pozicija med terminskim in promptnim tečajem, po tržnem deviznem tečaju 12.2 Pasivne časovne razmejitve Stroški, ki zapadejo v prihodnjem obdobju, vendar se nanašajo na obravnavano obdobje. Dohodek, prejet v danem obdobju, ki pa se nanaša na prihodnje obdobje Nominalna vrednost, menjava preračunana po tržnem deviznem tečaju 12.3 Razno a) Prehodni računi za davčne obveznosti. Kritni računi za kredite in garancije v tuji valuti. Transakcije začasnega nakupa s kreditnimi institucijami v povezavi s hkratnimi transakcijami začasne prodaje za upravljanje portfeljev vrednostnih papirjev v postavki sredstev „Druga finančna sredstva“. Obvezni depoziti, razen depozitov rezerv. Druge manjše postavke. Obveznosti na zaupanje. a) Nominalna vrednost ali cena (repo) b) Depoziti v zlatu strank b) Tržna vrednost c) Neto pokojninske obveznosti c) Kot v členu 22(3) 13 Rezervacije Za tveganja deviznega tečaja, obrestne mere in cene zlata ter za druge namene, npr. pričakovani bodoči odhodki in prispevki v skladu s členom 49.2 Statuta v zvezi s centralnimi bankami držav članic, katerih odstopanja so bila razveljavljena Stroški/nominalna vrednost 14 Računi vrednotenja a) Računi vrednotenja, povezani z gibanji cen zlata, za vsako vrsto vrednostnih papirjev v eurih, za vsako vrsto vrednostnih papirjev v tuji valuti, za opcije; razlike v tržnih vrednostih za izvedene spremembe obrestne mere; računi vrednotenja v zvezi z gibanji deviznih tečajev za vsako neto valutno pozicijo, vključno z valutnimi zamenjavami, terminskimi transakcijami v tuji valuti in posebnimi pravicami črpanja b) Posebni računi vrednotenja, ki izhajajo iz prispevkov skladu s členom 49.2 Statuta v zvezi s centralnimi bankami držav članic, katerih odstopanja so bila razveljavljena – glej člen 11(2) Razlike zaradi prevrednotenja med povprečnimi stroški in tržno vrednostjo, menjava preračunana po tržnem tečaju 15 Kapital in rezerve 15.1 Kapital Vplačani kapital Nominalna vrednost 15.2 Rezerve Zakonske rezerve, v skladu s členom 33 Statuta in prispevki v skladu s členom 49.2 Statuta v zvezi s centralnimi bankami držav članic, katerih odstopanja so bila razveljavljena Nominalna vrednost 16 Dobiček tekočega leta Nominalna vrednost (1) UL L 310, 11.12.2000, str. 1. (2) UL L 337, 20.12.2001, str. 52. (3) Tj. natečene obresti, pridobljene z vrednostnim papirjem.

PRILOGA II Letna bilanca stanja ECB (v milijonih EUR) Sredstva Obravnavano leto Predhodno leto Obveznosti Obravnavano leto Predhodno leto 1 Zlato in terjatve v zlatu 2 Terjatve do rezidentov zunaj euroobmočja, denoninirane v tuji valuti 2.1 Terjatve do IMF 2.2 Stanja pri bankah in naložbe v vrednostne papirje, dana posojila in druga zunanja sredstva 3 Terjatve do rezidentov euroobmočja, denominirane v tuji valuti 4 Terjatve do rezidentov zunaj euroobmočja, denominirane v eurih 4.1 Stanja pri bankah, naložbe v vrednostne papirje in posojila 4.2 Terjatve, ki izhajajo iz kredita v skladu z ERM II 5 Posojila kreditnim institucijam euroobmočja, povezana z operacijami denarne politike, denominirana v eurih 5.1 Operacije glavnega refinanciranja 5.2 Operacije dolgoročnejšega refinanciranja 5.3 Povratne operacije finega uravnavanja 5.4 Povratne strukturne operacije 5.5 Ponudba mejnega posojanja 5.6 Krediti v povezavi s pozivi h kritju 6 Druge terjatve do kreditnih institucij euroobmočja, denominirane v eurih 7 Vrednostni papirji rezidentov euroobmočja, denominirani v eurih 8 Javni dolg, denominiran v eurih 9 Terjatve znotraj Eurosistema 9.1 Terjatve v povezavi z zadolžnicami za kritje izdaje dolžniških certifikatov ECB 9.2 Terjatve v zvezi razdelitvijo eurobankovcev znotraj Eurosistema 9.3 Druge terjatve znotraj Eurosistema (neto) 10 Postavke v postopku poravnave 11 Druga sredstva 11.1 Kovanci euroobmočja 11.2 Opredmetena in neopredmetena osnovna sredstva 11.3 Druga finančna sredstva 11.4 Razlike zaradi prevrednotenja zabilančnih instrumentov 11.5 Aktivne časovne razmejitve 11.6 Razno 12 Izguba tekočega leta 1 Bankovci v obtoku 2 Obveznosti do kreditnih institucij euroobmočja, povezane z operacijami denarne politike, denominirane v eurih 2.1 Tekoči računi, ki pokrivajo sistem obveznih rezerv 2.2 Deponiranje presežne likvidnosti 2.3 Vezani depoziti 2.4 Povratne operacije finega uravnavanja 2.5 Depoziti v povezavi s pozivi h kritju 3 Druge obveznosti do kreditnih institucij euroobmočja, denominirane v eurih 4 Izdani dolžniški certifikati ECB 5 Obveznosti do drugih rezidentov euroobmočja, denominirane v eurih 5.1 Širši sektor države 5.2 Druge obveznosti 6 Obveznosti do rezidentov zunaj euroobmočja, denominirane v eurih 7 Obveznosti v tuji valuti do rezidentov euroobmočja, denominirane v tuji valuti 8 Obveznosti do rezidentov zunaj euroobmočja, denominirane v tuji valuti 8.1 Depoziti, stanja in druge obveznosti 8.2 Obveznosti, ki izhajajo iz kredita v skladu z ERM II 9 Protipostavka posebnih pravic črpanja, ki jih dodeli IMF 10 Obveznosti znotraj Eurosistema 10.1 Obveznosti, ustrezne prenosu deviznih rezerv 10.2 Druge obveznosti znotraj Eurosistema (neto) 11 Postavke v postopku poravnave 12 Druge obveznosti 12.1 Razlike zaradi prevrednotenja zabilančnih instrumentov 12.2 Pasivne časovne razmejitve 12.3 Razno 13 Rezervacije 14 Računi vrednotenja 15 Kapital in rezerve 15.1 Kapital 15.2 Rezerve 16 Dobiček tekočega leta Skupaj sredstva Skupaj obveznosti (1) ECB lahko alternativno objavi točne zneske v eurih ali zneske drugače zaokroži.

PRILOGA III OBJAVLJEN IZKAZ POSLOVNEGA IZIDA ECB (v milijonih EUR) Izkaz poslovnega izida za leto, ki se je končalo 31. decembra … Obravnavano leto Predhodno leto 1.1.1 Prihodki od obresti sredstev deviznih rezerv 1.1.2 Prihodek od obresti, ki izhaja iz razdelitve eurobankovcev znotraj Eurosistema 1.1.3 Drugi prihodki od obresti 1.1 Prihodek od obresti 1.2.1 Obrestovanje terjatev NCB v zvezi s prenesenimi deviznimi rezervami 1.2.2 Drugi stroški obresti 1.2 Strošek obresti 1 Neto obrestni prihodki 2.1 Realizirani dobički/izgube, ki izhajajo iz finančnih operacij 2.2 Odpis finančnih sredstev in pozicij 2.3 Prenos v/iz rezervacij za tveganja deviznega tečaja in spremembe cen 2 Neto rezultat finančnih operacij, odpisi in rezervacije za tveganja 3.1 Prihodki iz provizij 3.2 Odhodki iz provizij 3 Neto prihodek/odhodek iz provizij (2) 4 Prihodek iz lastniških vrednostnih papirjev in udeležb v drugih naložbah 5 Drugi prihodki Skupaj neto prihodek 6 Stroški dela (3) 7 Administrativni stroški (3) 8 Amortizacija opredmetenih in neopredmetenih osnovnih sredstev 9 Storitve proizvodnje bankovcev (4) 10 Drugi stroški (Izguba)/dobiček tekočega leta (1) ECB lahko alternativno objavi točne zneske v eurih ali zneske drugače zaokroži. (2) Razčlenitev na prihodek in odhodek je lahko alternativno prikazana v pojasnjevalnih opombah k letnim računovodskim izkazom. (3) Vključno z upravnimi stroški. (4) Ta postavka se uporablja pri proizvodnji bankovcev pri zunanjem izvajalcu (za stroške teh storitev, ki jo opravlja zunanje podjetje, pooblaščeno za proizvodnjo bankovcev v imenu centralnih bank). Priporočeno je, da se stroški, nastali v zvezi z izdajo eurobankovcev, vnesejo v izkaz poslovnega izida, ko se fakturirajo ali kako drugače prevzamejo, glej tudi Smernico ECB/2006/16.